Huldeblyke stroom in vir Hollywoodster Burt Reynolds | Netwerk24
06 September 2018 22:55
Huldeblyke het Donderdag ingestroom vir Burt Reynolds wat op 82-jarige ouderdom aan ’n hartaanval in Florida oorlede is.Foto: Getty Images
Huldeblyke het Donderdag ingestroom vir Burt Reynolds wat op 82-jarige ouderdom aan ’n hartaanval in die Amerikaanse deelstaat Florida oorlede is.
Arnold Schwarzenegger het Reynolds, wat veral in die jare 70 naam gemaak het met films soos “Smokey and the Bandit” en “The Cannonball Run”, as ’n held beskou. In ’n twiet op sosiale media sê Schwarzenegger dat Reynolds gewys het dat ’n sportster ook ’n akteur kon word.
Ander groot name in vermaaklikheidsbedryf soos Elijah Wood, Mark Wahlberg en Sylvester Stallone het hulde aan Reynolds op sosiale media gebring. Voor sy rol as hartebreker op die silwerdoek, het Reynolds vir Florida Universiteit se voetbalspan uitgedraf.
Die BBC berig dat Reynolds se loopbaan in 1977 ’n hoogtepunt bereik het toe hy die rol van ’n vragmotorbestuurder in “Smokey and the Bandit” vertolk het. Die man met die welige snor is selfs vir ’n Oscar benoem vir sy vertolking van ’n pornografiese filmregisseur in “Boogie Nights”.
Volgens ABC News het Reynolds se loopbaan as akteur in films en televisiereekse oor die ses dekades gestrek. Reynolds sou vanjaar nog in Quentin Tarantino se nuwe film “Once Upon a Time in Hollywood” teenoor Leonardo DiCapro speel.
Everyone from Arnold Schwarzenegger to Wesley Snipes memorialized Burt Reynolds on social media. https://t.co/CvgY9ukpIM